Так, без цудаў у гэтай гісторыі не абышлося... Зінаіда Канстанцінаўна амаль не ўставала з ложка. Але калі яна пачала шыць лялек-анёлаў, паправілася. Сёння яна нават падымае цяжкія рэчы. І ў яе шмат розных спраў. Нядаўна ўзялася за рамонт дачы (на які ідуць у тым ліку грошы ад продажу лялек): абклала хату цэглай, паставіла шклопакеты, — карацей, дарабляе дом сваёй мары. Без планаў няма жыцця— некалі казала яна сваім юным дочкам і такія ж словы пачула ад іх тады, калі ёй здавалася, што ўсе свае місіі яна ўжо выканала. 